«Жасұлан» балалар бақшасы

Тақырыбы:

«Аналар, асыл жандар!»

 «Балбұлақ» тобы

 Тәрбиешілер:Айтмағанбетова Р.

 Шпекбаева Г.

2014 жыл

 Ұлттық ойын ата-бабамыздан бізге жеткен, өткен мен бүгінгіні байланыстыратын баға жетпес байлығымыз, асыл қазынамыз. Сондықтан оны үйренудің күнделікті тұрмысқа пайдаланудың заманымызға сай ұрпақ тәрбиелеуге пайдасы орасан зор. Ойын – баланың алдынан өмірдің есігін ашып, оның шығармашылық қабілетін ашып, бүкіл өміріне ұштаса береді. Міне, ойын дегеніміз тынысы кең, алысқа меңзейтін, ойдан -ойға жетелейтін адамға қиял мен қанат бітіретін осындай ғажайып нәрсе, ақыл-ой жетекшісі, денсаулық кепілі, өмір тынысы демекпіз.

 Қазақтың ұлттық ойындары: Бес тас, Алтыбақан, Тоғызқұмалақ, Теңге алу, Аударыспақ, Асық ойнау, Қыз қуу т.б.

 Бүгінгі көрсететін ойынымыз:

1. **«Білектеу**» деп аталады.

 Бұл ойын күш сынасу үшін ойналады. Бір столдың шетіне қарама-қарсы отырған екі ойыншы оң қолдарының шынтағын столға қояды да, бірінің қолын бірі алақандастыра мықтап ұстайды. Осылай ұстасып екі палуан ойын бастаушының белгісімен шынтақтарын сол орыннан қозғалмай, қарсыласының қолын шалқасынан түсіруге тырысады. Білегі талған палуан жеңіледі. Бұл білек күшінің жетілуіне көмектеседі.

2. Келесі ойынымыз: **«Кім күшті?»** деп аталады.

 Балалардың күш-қуаты мен ептілігін дамытады. Ойын алаңына екі ойыншы шығады. Олар бір-біріне арқасын беріп, шынтақтарымен ілінісіп тұрады. Әрқайсысы өз қарсыласының аяғын еденге тимейтіндей етіп, жоғары көтеруге тырысады. Қарсыласын көтеріп алған ойыншы жеңеді.

3. Келесі ойынымыз: **«Арқан тартыс»**

 Балалардың күш-қуатын, белгіге шапшаң жауап қайтару икемділігін дамыту. Балалар екі топқа бөлініп, жүргізілген сызықтың екі жағына бір-біріне қаратып тұрғызады. Топтың әрбір мүшесі арқанды қатты ұстап тұрады. «Бір, екі, үш- баста!» деген бұйрығымен балалар қарсы топты сызықтан өткізіп, өз жағына тартып шығаруға тырысу керек. Мұны істей алған жақ ұтып шығады.

Жүргізуші: О, Аналар осындайсың бәріңде

 Осындайсың жасыңдағы кәріңде

 Сыйынатын осы өмірде құдірет

 Сыйынар ем ана деген тәңірге – дей отырып бүгінігі «Аналар, асыл жандар» ертеңгілігімізді ашық деп жариялаймыз. Міне, аналар мейрамында күлімдеп көктемде келіп жетті. Анаға ән арнамаған әнші де, күй арнамаған күйші де жоқ бәлкім. Олай болса балаларыңыздың сіздерге арнаған әнін қабыл алыңыздар.

**Хор:** «Ана»

**Бала1:** Ана деген үш әріптен құралған

 Қастерлі зор қасиетті адал жан

 Қайда жүрсең аман болшы анашым

 Мен үшін сен теңдесі жоқ дарасың.

**Бала 2:** Арқалап жүріп ән айтқан

 Ертегімен ұйықтатқан.

 Ұзақ ғұмыр әжетайым

 Тілейді саған құлын-тайың.

**Бала 3**: Әжетайым ардақтым

 Әнімді өзіңе арнаппын

 Шыр айналсан жер шарын

 Саған теңдес таппаспын.

**Бала 4:** Өзің маған қарайсың

 Нұрын шашқан ақ мамам.

 Мен үшін сен арайсың

 Басымдағы бақ анам.

**Жүргізуші:** Дүниедегі ең кемеңгер дананы

 Ана табады, аялайды бағады.

 Сол үшін де құдіретіне бас иіп,

 Құрметтейік қасиетті ананы – деп ақын ағаларыңыз жырлағандай кезекті мың бұралған бишілерге береміз.

**Би**: «Кукарелла» (Айбарша, Ақниет, Кәусар, Алижан, Досхан, Анес).

**Бала 5:** Шешем менің жақсы адам

 Маған ақыл айтады

 Базарға да бақшаға

 Өзі апарып қайтады.

**Бала 6:** Жақсы көрем күлкіңді

 Айналайын ақ мамам

Менің мамам сүйкімді

Бәріненде жақсы адам.

**Бала 7:** Анам менің сымбатты

 Менде оған ұқсаймын.

Жан ол аса қымбатты

 Әрбір ісін құптаймын.

**Бала 8:** Күнде осылай шыдамай

 Қарсы аламын мамамды

 Құшақтаймын мамамды

 Ең әдемі адамды.

**Көктемгі сән үлгілері**: Еркеназ, Інжу, Лаура, Жанерке, Балым.

«Балбұлақ» тобының 2014 жылғы болатын сән үлгілерін қабыл алыңыздар.

**Бала 9:** Ақыл құйған санама

 Күннен де артық расында

 Күн алыс та, ал анам

 Ылғи менің қасымда.

**Бала 10:** Шашымды өріп тараған

 Қабағыма қараған

 Үлкен кіші демейді

 Сыйлайды оны бар адам.

**Бала 11:** Өлең айтып бәріміз

**Бала 12:** Дем алсын біздің мамамыз

 Маманы жақсы көреміз

 Екеуміз әйбат баламыз.

**Бала 13:** Біз доспыз гүлдермен

 Текке оны жұлмаймыз.

 Той күні бір-бірден

 Анаға сыйлаймыз.

**Ойын:** «Қыздарға гүл сыйлау».

**Бала 14:** Айналайын анашым

 Әлпештеген мамашым.

 Еміп өскен бөбекпіз

 Маматайдың мамасын.

**Бала 15:** Ақ қабақты мамашым

 Күн сәулелі анашым.

 Әлпештеген баласын

 Айналайын анашым.

**Бала 16:** Бізді өсірген анатай

 Еңбегінде зор екен.

 Құтты болсын анатай

 Құтты болсын мерекең.

**Бала 17:** Аман-есен жүрші деп

 Айналайын жан анам

 Саулығыңды шын тілеп

 Айналайын жан анам.

**Бала 18:** Мамам, мамам ақ мамам,

 Менде өзіңдей бақ балаң.

 Айтқан тіліңді аламын

 Жұмағанда барамын

 Ақ төсекке жатқызсаң

 Көзімді жұма қаламын.

**Жүргізуші**: Көңілі Алатаудың ақ қарындай

 Мейірімің күннің шуақ шақтарында

 Қалайша аяулы ана тына аламын

 Ән боп сағыныштан ақтарылмай – деп балалардың «Ақ мамам» әнін қабыл алыңыздар.

**Хор:** «Ақ мамам»

Құрметті аналар балаларыңыздың сіздерге арналған ертеңгілігі осымен аяқталды. Мерекелеріңіз құтты болсын аналар!